બીજી તરફ જેની સામે ફરિયાદ થઇ છે તે સુરતમાં નાના વરાછા વિસ્તારમાં રહે છે. તે રોજગારી માટે મદદ મેળવવા માટે ત્રણેક વર્ષ પહેલા ભાનુશાળીને મળવા ભુજ ગઇ હતી. ત્યારથી તેનું જાતીય શોષણ કરવામાં આવી રહ્યું હોવાનું કહેવું છે. આ મહિલાએ પોતાના પર બળાત્કાર કરવાનો અને વિવિધ વેપારીઓ, નેતાઓ સાથે તેને મોકલી બિભસ્ત વીડિયો ક્લીપો ઉતારી એમની પાસેથી પણ જંગી રકમ ખંખેરી હોવાનો ભાનુશાળી પર આરોપ કરતી ફરિયાદ ૧૫ એપ્રિલે કચ્છ પોલીસને કરી હતી. જોકે, મહિલાના આરોપ મુજબ આ ફરિયાદને રાજકીય દબાણથી પોલીસે સ્વીકારી ન હતી. આથી તેણીએ સુરતના કાપોદ્રા પોલીસ સ્ટેશનમાં અરજી કરી છે. આ અરજી પોલીસે સ્વીકારી છે.